

**TATABÁNYAI ÁRPÁD GIMNÁZIUM**

**2800 Tatabánya, Fő tér 1.**

Telefon/fax: (34) 310-660, 310-422

E-mail: suli@arpadgimi.hu

arpadkoros

Iktatási szám: ……../202...

Együttműködési megállapodás   
az iskolai közösségi szolgálat  
közös lebonyolításáról

|  |  |
| --- | --- |
| amelyet egyrészről | iskola: Tatabányai Árpád Gimnázium |
|  | székhely: 2800 Tatabánya Fő tér 1. |
|  | képviselő: Polyóka Tamás intézményvezető |
|  | OM-azonosító: 031936 |
|  | a továbbiakban: Iskola |
|  |  |
| másrészről | név: |
|  | székhely: |
|  | képviselő: |
|  | a továbbiakban: Szervezet |
|  | a továbbiakban együtt: Felek |

kötöttek a mai napon, az alábbi feltételekkel:

**1. A megállapodás előzményei, körülményei, célja:**

A Nemzeti köznevelésről szóló 2011. évi CXC törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. Az Iskola kötelezettségei, vállalásai:**

A tanév során az érintett évfolyamokat folyamatosan tájékoztatja a szervezet által nyújtott lehetőségekről, és ösztönzi tanulóit az azokban való részvételre.

Közreműködik a Szervezettel történő kapcsolatfelvételben. A tanulókat az osztályfőnökök vezetésével felkészíti a közösségi szolgálat ellátásához szükséges kompetenciákkal, majd a program zárását követően értékelő megbeszélést tart.

Előkészíti és ellenőrzi a közösségi szolgálat igazolásához szükséges dokumentumokat.

**3. A Szervezet kötelezettségei, vállalásai:**

Törekszik arra, hogy Iskola tanulói közösségi szolgálatukat a Szervezet programjai alatt hasznosan és hatékonyan, biztonságos körülmények között eltölthessék. ennek érdekében Szervezet biztosítja a számára előírt körülményeket, lehetőségei szerint mindent elkövet a tanulók közösségi szolgálatának biztosítása érdekében.

**Továbbá:**

(1) A fogadó szervezet köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

(2) Ha a jelen megállapodás másként nem rendelkezik, a fogadó Szervezet gondoskodik a közösségi szolgálati tevékenység ellátása érdekében szükséges utazásról, szállításról, szállásról és étkezésről.

(3) Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelemfelhívási kötelezettségének eleget tett.

(4) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.

(5) Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

(6) A közösségi szolgálat helyszínén a szolgálattal érintett személy segítése alkalmanként legkevesebb **egy**, legfeljebb **háromórás** időkeretben végezhető.

(7) A közösségi szolgálat során a tanuló naplót köteles vezetni, amelyben rögzíti, hogy mikor, hol, milyen időkeretben és milyen tevékenységet folytatott. Ezt a fogadó szervezet minden alkalommal aláírásával és a szervezet bélyegzőjével ellátva hitelesíti.

**4. Az Iskola részéről a program felelőse és kapcsolattartója**

Polyóka Tamás,  
elérhetőségei: 2800 Tatabánya Fő tér 1. , 34/310-660, suli@arpadgimi.hu

**5. A Szervezet részéről a program felelőse és kapcsolattartója**

………………………..,  
elérhetőségei: ……………………………………….. ,

e-mail: […………………………………..](mailto:holicsek.szilvia@avertesagoraja.hu)

**6. A programmal kapcsolatban felmerülő költségek és annak kötelezettségvállalója**

………………………………………..

**7. A program ütemezése**

7.1. A programismertető/felhívás elkészítése

Határidő: folyamatos

Felelős: a szervezet képviselője

7.2. A programismertető/felhívás közzététele

Határidő: folyamatos

Felelős: Polyóka Tamás

Módja: szóbeli tájékoztatás az érintett osztályokban, az írásos tájékoztatók kiosztása az érdeklődőknek

7.3. A tanulók részére a „Jelentkezési lap” benyújtására szolgáló határidő: folyamatos

7.4. A programról szóló döntés meghozatala

Határidő: folyamatos

7.5. A tanulók/szülők értesítése a döntésről

Határidő: folyamatos

Felelős: Polyóka Tamás és az jelentkezett tanulók osztályfőnökei

Módja: szóbeli tájékoztatás

7.6. A tanulók felkészítése

Határidő: folyamatos

Felelős: ………………………. / Polyóka Tamás és az osztályfőnökök

7.7. A tanulók megfelelő helyszínre irányítása

Határidő: folyamatos

Felelős: osztályfőnökök

7.8. A program folyamatos kisérése, nyomon követése

Határidő: folyamatos

Felelős: osztályfőnökök

7.9. A program lezárása a tanulókkal

Határidő: folyamatos

Felelős: ……………………../ Polyóka Tamás és az osztályfőnökök

7.10. A program lezárása a Felek között (beszámoló, elszámolás, ellenőrzés)

Határidő: tanév vége

Felelős: ………………………… és Polyóka Tamás

**8. A program megvalósulása során felmerülő módosítási kérelmek bírálatának menete**

8.1. A Felek a jelen megállapodásban megfogalmazottak módosítására irányuló jelzését követően − indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.

**9. A Felek elállási, felmondási joga**

9.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

* a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy
* olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy
* a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy
* a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

9.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

9.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

9.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

A felek a jelen, 4 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 példány az Iskolánál, 1 példány a Szervezetnél marad.

*Tatabánya, 202... …………………..*

|  |  |
| --- | --- |
| ……………………………………. | …………………………………….. |
| az Iskola részéről | a Szervezet részéről |